група оси не трябва да надвишава технически допустимата максимална маса за съответната ос или група оси.
 2.3.2.3.
 При превозно средство, което има променлив брой седящи места и е с площ, предназначена за правостоящи пътници (S1), и което е оборудвано за превоз на инвалидни колички, спазването на изискванията на точки 2.2.2. и 2.2.4.2. се проверява за всяко от посочените условия, ако са приложими:
 а)заемане на всички възможни седящи места, след това и на оставащата площ за правостоящи пътници (най-много до посочения от производителя максимален брой пътници, ако той бъде достигнат) и ако остава още пространство — заемане на всички места за инвалидни колички;
 б)заемане на цялата площ, предвидена за правостоящи пътници (най-много до посочения от производителя максимален брой правостоящи пътници), след това и на всички оставащи седящи места и ако остава още пространство — заемане на всички места за инвалидни колички;
 в)заемане на всички възможни места, предвидени за инвалидни колички, след това и на оставащата площ за правостоящи пътници (най-много до посочения от производителя максимален брой правостоящи пътници, ако той бъде достигнат) и след това — заемане на оставащите свободни места за сядане.
 2.3.3.
 Когато превозното средство е натоварено, както е посочено в точка 2.2.2., масата, съответстваща на натоварването върху предната(ите) управляема(и) ос(и), не трябва да е по-малка от 20 % от технически допустимата максимална маса с товар „М“.
 2.3.3.1.
 При съчленени превозни средства с най-малко 4 оси от клас I, имащи две управляеми оси, в никакъв случай масата, съответстваща на натоварването на предната управляема(и) ос(и), не трябва да е по-малка от 15 % от технически допустимата максимална маса с товар „М“.
 2.3.4.
 Когато превозно средство се одобрява за няколко класа, изискванията по раздел 2 се прилагат за всеки клас.
 3.
 Теглителна способност
 3.1.
 Технически допустимата максимална маса с товар на състав от превозни средства не трябва да надвишава сумата на технически допустимата максимална маса с товар и технически допустимата максимална теглена маса.
 3.2.
 Технически допустимата максимална теглена маса не трябва да надвишава 3500 kg.
 4.
 Технически допустима максимална маса в точката на прикачване
 4.1.
 Технически допустимата максимална маса в точката на прикачване трябва да е най-малко равна на 4 % от технически допустимата максимална теглена маса на съответното превозно средство или на 25 kg, като се взема по-голямата от двете стойности.
 4.2.
 В ръководството за употреба производителят трябва да посочи условията за монтажа на теглително-прикачното устройство към моторното превозно средство.
 4.2.1.
 Когато е приложимо, условията, посочени в точка 4.2., трябва да включват технически допустимата максимална маса в точката на прикачване на теглещото превозно средство, допустимата максимална маса на теглително-прикачното устройство, точките за монтиране на теглително-прикачното устройство и допустимия максимален заден надвес на теглително-прикачното устройство.
 5.
 Потегляне по наклон
 5.1.
 Превозните средства, предназначени за теглене на ремарке, трябва да могат да потеглят пет пъти в рамките на пет минути по наклон нагоре от най-малко 12 %.
 5.2.
 За извършване на изпитването, описано в точка 5.1., теглещото превозно средство и ремаркето трябва да са натоварени до технически допустимата максимална маса с товар на състава от превозни средства.
 6.
 Мощност на двигателя
 6.1
